62018TJ0437_INF
Unionin yleisen tuomioistuimen tuomio (kahdeksas jaosto) 29.4.2020 – Tilly-Sabco vastaan komissio
(asia T-437/18)
(Sopimussuhteen ulkopuolinen vastuu – Maatalous – Vientituki – Siipikarjanliha – Täytäntöönpanoasetuksen (EU) N:o 689/2013 kumoaminen unionin tuomioistuimen tuomiolla – Vahinko)
1.
Sopimussuhteen ulkopuolinen vastuu – Vastuun syntymisen edellytykset – Sellaisen oikeussäännön, jolla annetaan yksityisille oikeuksia, riittävän ilmeinen rikkominen – Oikeussääntö, jolla annetaan yksityisille oikeuksia – Käsite – Menettelysääntö, jonka tarkoituksena on mahdollistaa se, että jäsenvaltioiden hallitukset voivat valvoa sitä, miten komissio käyttää täytäntöönpanovaltaansa, ei kuulu käsitteen alaan
(SEUT 340 artiklan toinen kohta; Euroopan parlamentin ja neuvoston asetuksen N:o 182/2011 3 artiklan 3 kohta)
(ks. 46, 51–53 ja 63 kohta)
2.
Maatalous – Yhteiset markkinajärjestelyt – Vientituki – Määrien vahvistaminen – Sen hyväksyttävyys, että määrä vahvistetaan ensimmäisen kerran nollaksi kyseisille tuotteille
(Euroopan parlamentin ja neuvoston asetuksen N:o 1308/2013 196 artiklan 3 kohta; neuvoston asetuksen N:o 1234/2007 162 ja 164 artikla; komission asetuksen N:o 689/2013 1 artiklan 1 kohta)
(ks. 59, 60 ja 62 kohta)
3.
Euroopan unionin oikeus – Periaatteet – Saavutetut oikeudet – Rajat – Yhteistä markkinajärjestelyä koskevan säännöstön muuttaminen – Vientitukiin tehdyt muutokset – Saavutettuja oikeuksia ei ole
(Neuvoston asetuksen N:o 1234/2007 164 artiklan 2 kohta)
(ks. 61 kohta)
Aihe
SEUT 268 artiklaan perustuva vaatimus sellaisen vahingon korvaamiseksi, joka kantajalle on väitetysti aiheutunut siipikarjanliha-alan vientitukien vahvistamisesta 18.7.2013 annetun komission täytäntöönpanoasetuksen (EU) N:o 689/2013 (EUVL 2013, L 196, s. 13) antamisesta.
Ratkaisu
1)
Kanne hylätään.
2)
Tilly-Sabco velvoitetaan korvaamaan oikeudenkäyntikulut.